Ek wil in die artikel egter fokus op die skokkende ontdekking waarop daar in die proses afgekom is, naamlik dat bakkies nie die gewig mag dra wat die vervaardigers sê dit kan nie. Wat meer skrikwekkend is, is dat die bakkie wat almal sê die taaiste werkesel is, inderwaarheid die minste kan dra.
Suid-Afrikaners ken dié tipe bakkies as ŉ sogenaamde eenton-bakkie. Jy is dus onder die indruk dat jy ŉ ton op jou bakkie mag laai, én volgens die vervaardiger mag jy, maar beslis nie volgens wet nie.